
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 
FOCŞANI

HOTĂRÂRE
            Pentru, completarea și modificarea anexei la HCL nr. 160/ 27. 04. 2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al Municipiului Focșani

             Consiliul local al Municipiului Focşani, judeţul Vrancea, întrunit în şedintă ordinară:
          Analizând proiectul de hotărâre iniţiat de Primarul Municipiului Focşani Cristi Valentin Misăilă, raportul comun al Serviciului administrarea domeniului public și privat, publicitate şi al Direcției economice, înregistrat la nr. 63272/26.07.2018, prin care se propune completarea și modificarea anexei la HCL nr. 160/ 27. 04. 2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al Municipiului Focșani ;
        - văzând avizul favorabil al Comisiei de buget și administrație publică, precum și amendamentele formulate de domnul consilier local Ionuț Mersoiu ;
        - văzând adresele nr. 9407/19.06.2018, nr. 10079/09.07.2018 și nr. 10700/25.07.2018 înaintate de PARKING Focșani S.A., Decizia nr. 34/15.06.2018 a Consiliului de administrație al Parking Focșani S.A., precum și adresa nr. 8832/27.08.2018 a Poliției Locale Focșani ;
       - având în vedere prevederile Legii nr. 52/ 2003 privind transparența decizională în administrația publică, cu modificările și completările ulterioare;

       - conform prevederilor OG nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată prin Legea nr. 3/2003, precum și ale HG nr. 955/2004 pentru aprobarea reglementărilor – cadru de aplicare a OG nr. 71 / 2002;
    - în baza art. 36, alin. 1, alin. 2 lit.(d) şi în temeiul art. 45, alin. (2), din Legea nr. 215/ 23.04.2001, privind administraţia publică locală, republicată, cu modificările şi completările ulterioare ;
HOTĂRĂŞTE :   

Art. 1. Completarea și modificarea anexei la HCL nr. 160/27.04.2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al  Municipiului Focșani, după cum urmează :

1. Art. 29 alin. (3) lit. ”a” se completează și va avea următorul conținut : 

             ”Art. 29 (3) Pentru staționarea/parcarea în parcările cu plată din Municipiul Focșani se percep următoarele tarife:
a. tarife pentru autovehicule cu masa mai mică de 3,5 tone și lungime de până la 5 m:

    - tarif parcare: - plata directă/autotaxare – 1,50 lei/oră;

                            - sms                                -  0,35 euro/oră la care se adaugă TVA ;

   -  tarif parcare: - plata directă/autotaxare – 12,00 lei/zi;

                           - sms                                -  3 euro/zi la care se adaugă TVA ;

   -  abonamente de parcare –100,00 lei/luna. 

   - abonament pentru persoane juridice valabil pentru un loc rezervat de parcare/aprovizionare, în parcările cu plată din zona târgurilor și piețelor în intervalul de funcționare a parcărilor cu plată – de luni până vineri – 08:00 – 21:00, sâmbăta și duminica 08:00 – 14:00 – 300,00 lei (TVA inclus).
           Autovehiculele destinate aprovizionării nu pot staționa în parcările cu plată din zona târgurilor și piețelor mai mult de 2 ore, cu excepția zonelor rezervate în acest sens. În situația în care numărul de solicitări depășește numărul de locuri rezervate pentru parcare/aprovizionare, sau în situația în care unul sau mai multe locuri sunt solicitate de mai mulți utilizatori, se vor organiza licitații, la care prețul de pornire este reprezentat de tariful de bază.”
           2.    Art. 55 alin.(1)  lit. ”c” se modifică și va avea următorul conținut : 
          ”c) pe alei pietonale, trotuar sau sau stații taxi, altele decât cele autorizate.” ;
            3.  Art. 55 alin.(1)  lit. ”s” se modifică și va avea următorul conținut :

           ”s) vehiculele staționate pe locuri de parcare închiriate de  persoane fizice sau juridice, cu abonament sau  contract de închiriere.”;
             4. Art. 55 alin.(1) se completează, în sensul că se introduce litera ”z” cu următorul conținut : 
            ”z) vehicule care nu sunt parcate conform marcajului sau panoului  adițional”;

             5.   Art. 89  lit. ”m” se modifică și va avea următorul conținut :
            ”m) vehiculele staționate pe locuri de parcare închiriate de  persoane fizice sau juridice, cu abonament sau contract de  închiriere”;

             6. Art.89 lit.”o”  se modifică, urmând să aibă următorul conținut : 

            ”o) staţionarea vehiculelor în parcuri, alei pietonale, zone verzi, pieţe, piațete, scuaruri, peluze dintre partea carosabilă şi trotuar, spaţii interzise circulaţiei, piste amenajate pentru circulația pietonilor, bicicletelor şi rolelor, precum și pe trotuare”;

             7. Art. 89 se completează, în sensul că după litera ”t” se introduce litera ”u” cu următorul conținut :

             ”u) nerespectarea prevederilor art.26 alin.3 ” ;
             8.  Art. 89 se completează, în sensul că după litera ”u” se introduce litera ”v” cu următorul conținut :

            ”v) vehicule care nu sunt parcate conform marcajului sau panoului  adițional” ;

             9. Art. 90 se modifică și va avea următorul conținut  : 

      ”Art. 90.  Constituie contravenție  și se sancționează cu amendă contravențională între 200  și 400 lei faptele prevăzute la art. 89 lit. ”a-g”, ”i”, ”l-t”  și ”v”, cu amendă între 50 și 200 lei faptele prevăzute la art.89 lit. ”h”  și cu amendă între  500 și 1000 lei, faptele prevăzute la art. 89 lit.”j”,”k” și  ”u”.

           Art. 2. Tarifele prevăzute la art. 1, pct. 1, se vor aplica începând cu data aprobării hotărârii de către Consiliul Local al Municipiului Focșani.

          Art. 3.  Prezenta hotărâre va fi comunicată de către Serviciul administratie publică locală, agricultură, în vederea aducerii acesteia la îndeplinire, compartimentelor, birourilor, serviciilor și Primarului Municipiului Focșani, care va asigura executarea acesteia prin :

          -    Serviciul administrarea domeniului public și privat, publicitate ;

· Direcția economică ;

· Poliția Locală Focșani ;

· PARKING Focșani S.A.

PREŞEDINTE DE ŞEDINŢĂ,

Radu Nițu
                                                                                       CONTRASEMNEAZĂ,

                                                                            Secretarul Municipiului Focşani

                                                                                    Eduard-Marian Corhană
Municipiul Focşani, 29 august 2018

